ING România anunță că revine pe piața de capital, dar nu reia deocamdată serviciile de brokeraj destinate persoanelor fizice astăzi, 14:33 Autor: Roxana Rosu Revenirea ING România pe piața de capital se înscrie în mod firesc în strategia băncii de a oferi o gamă cât mai largă de servicii financiare pentru a sprijini în mod activ operațiunile de zi cu zi, dar și implementarea strategiilor și planurilor de dezvoltare ale clienților  corporativi, a spune Mihaela Bîtu, Head of Wholesale Banking ING România, în condițiile în care Bursa a anunțat la începutul săptămânii revenirea băncii ca operator de piață la BVB.  ING își propune să redevină activă în intermedierea de oferte publice de obligațiuni, în contextul consolidării universului instituțional local, al maturizării pieței, cât și a creșterii interesului companiilor în diversificarea surselor de finanțare, complementar față de clasica creditare bancară.